მაურიციო მალვესტიტი

მაურიციო მალვესტიტი (; დ. 25 აგვისტო, 1953) — რომის კათოლიკური ეკლესიის ლოდის ეპარქიის ეპისკოპოსი. აღნიშნულ რანგში იგი დაინიშნა 2014 წლის 26 აგვისტოს, როდესაც მან ჯუზეპე მერისი შეცვალა. 

ბიოგრაფია
დაიბადა 1953 წლის 25 აგვისტოს, ბერგამოს პროვინციაში, ფილაგოს კომუნის სოფელ მარნიში. სწავლობდა ბერგამოს სემინარიაში; მღვდლის ხარისხი მიენიჭა 1977 წელს. ამის შემდეგ, მან თეოლოგიური სწავლება რომში განაგრძო, სადაც პარალელურად გაიღრმავა ფრანგულისა და ინგლისურის ცოდნა. 

1978-1994 წლებში ის ბერგამოს სემინარიაში ასწავლიდა. 1994-დან 2009 წლამდე ის იყო აღმოსავლეთ ევროპის ეკლესიების საკითხებში კონგრეგაციის ოფიციალური წარმომადგენელი. 2009 წლის 19 ივნისს იგი კავშირის უმცროსი მდივანი გახდა, იყო სამი პრეფექტის პირადი მდივანი — აკილე სილვესტრინის, იგნატ მუსა I-ის და ლეონარდო სანდრის. 

2014 წლის 26 აგვისტოს, პაპმა ფრანცისკემ მალვესტიტი ლოდის ახალ ეპისკოპოსად დანიშნა. ხელდასხმა 2014 წლის 11 ოქტომბერს კარდინალ ლეონარდო სანდრის მიერ მიიღო წმინდა პეტრეს ბაზილიკაში, უკვე 26 ოქტომბერს კი ლოდში, კარდინალმა ანჯელოს კოლამ გამოაცხადა ეპისკოპოსად. ლიტურგია აღავლინა ეპარქიის ყველა მღვდელმა, კარდინალ ლეონარდო სანდრის ხელმძღვანელობით. საზეიმო წირვაში ასევე მონაწილეობდნენ სხვა ეპისკოპოსები, მათ შორის ჯაკომო კაპუცი, ნინო სტაფიერი, დიეგო კოლეტი და კლაუდიო ბაჯინი.

საეკლესიო რანგი
 60px : კათოლიკური ეკლესიის მღვდელი - 11 ივნისი, 1977
 60px : მისი უწმინდესობის კაპელანი - 1996
 60px : პრელატი - 26 აგვისტო, 2006
 60px : კათოლიკური ეკლესიის ეპისკოპოსი - 26 აგვისტო, 2014

გალერეა

რესურსები ინტერნეტში
 Catholic Hierarchy: Profile of Mons. Malvestiti
 Official website of the Diocese of Lodi 

სქოლიო

კატეგორია:იტალიელი ეპისკოპოსები
კატეგორია:დაბადებული 25 აგვისტო
კატეგორია:დაბადებული 1953
კატეგორია:ცოცხალი ადამიანები